JAVNI POZIV ZA UČEŠĆE NA „BOSNIA AND HERZEGOVINA INVESTMENT DAY“ U ISTANBULU

Agencija za unapređenje stranih investicija u BiH FIPA i Generalni konzulat Bosne i Hercegovine u Istanbulu, u saradnji sa Privrednom komorom Istanbula, organizuju dana 17.06.2019. godine u Istanbulu događaj pod nazivom „Bosnia and Herzegovina Investment Day“.

Pozivamo sve turističke subjekte koji žele da učestvuju na B2B sastancima sa turskim kompanijama, koji će se održati nakon plenarnog dijela događaja, da svoju zainteresovanost iskažu do 29.05.2019. godine i popune podatke u prilogu (exel tabela). Troškove prevoza i noćenja snose turistički subjekti.

 Prijave slati na mail: Nina.Pobric@fipa.gov.ba

Privredna komora Istanbula jedna je od najvećih privrednih komora na svijetu, s registriranim članstvom od 450.000 kompanija. U skladu sa profilom naših kompanija koje pokažu interes za učešće, Privredna komora Istanbula će pozvati i adekvatne sagovornike sa njihove strane.